344 NOVUM ORGANUM. 



Sit Motus Decimus Sextus, Motus Regius (ita enim eum 

 appellamus) sive Puliticus ; per quern partes in corpore aliquo 

 praedominantes et imperantes reliquas partes fraenant, domant, 

 subigunt, ordinant, et cogunt eas adunari, separari, consistere, 

 moveri, collocari, non ex desideriis suis, sed prout in ordine sit 

 et conducat ad bene esse partis illius imperantis ; adeo ut sit 

 quasi Regimen et Politia quaedam, quam exercet pars regens 

 in partes subditas. Eminet autem hie motus praecipue in spiri- 

 tibus animalium, qui motus omnes partium reliquarum, quamdiu 

 ipse in vigore est, contemperat. Invenitur autem in aliis cor- 

 poribus in gradu quodam inferiore ; quemadmodum dictum est 

 de sanguine et urinis, quae non solvuntur donee spiritus, qui 

 partes earum commiscebat et cohibebat, emissus fuerit aut suffo- 

 catus. Neque iste motus omnino spiritibus proprius est, licet 

 in plerisque corporibus spiritus domincntur ob motum celerem 

 et penetrationem. Veruntamen in corporibus magis condensa- 

 tis, nee spiritu vivido et vigente (qualis inest argento vivo et 

 vitriolo) repletis, dominantur potius partes crassiores ; adeo ut 

 nisi fraenum et jugum hoc arte aliqua excutiatur, de nova ali- 

 qua hujusmodi corporum transformatione minime sperandum 

 sit. Neque vero quispiam nos oblitos esse existimet ejus quod 

 nunc agitur ; quia cum ista series et distributio motuum ad nil 

 aliud spectet, quam ut illorum Praedominantia per Instantias 

 Luctae melius inquiratur, jam inter motus ipsos Praedominantiae 

 mentionem faciamus. Non enim in descriptione Motus istius 

 Regii, de Praedominantia motuum aut virtutum tractamus, sed 

 de Praedominantia partium in corporibus. Haec enim ea est 

 Praedominantia, quae speciem istam motus peculiarem constituit. 



Sit Motus Decimus Septimus, Motus Rotationis Spontaneus ; 

 per quern corpora motu gaudentia, et bene collocata, natura sua 

 fruuntur, atque seipsa sequuntur, non aliud, et tanquam pro- 

 prios petunt amplexus. Etenim videntur corpora aut movere 

 sine termino ; aut plane quiescere ; aut ferri ad terminum, ubi 

 pro natura sua aut rotent aut quiescant. Atque quae bene 

 collocata sunt, si motu gaudeant, movent per circulum : motu 

 scilicet aeterno, et infinito. Quae bene collocata sunt, et motum 

 exhorrent, prorsus quiescunt. Quae non bene collocata sunt, 

 movent in linea recta (tanquam tramite brevissimo) ad consortia 

 suorum connaturalium. 1 Kecipit autern Motus iste Rotationis 



1 This passage is wholly in accordance with the Peripatetic system of physics. 

 But the modifications which Bacon goes on to enumerate, to which, as he conceives, 



